ai4bharat/Pralekha huggingface dataset:
بجلی کی وزارت
این ٹی پی سی نے بھارت میں تجارتی موقعے تلاش کرنے کے لیے این آئی آئی ایف کے ساتھ معاہدہ کیا
نئی دہلی،16 جولائی ، 2020 / این ٹی پی سی لمیٹیڈ کی طرف سے جاری ایک بیان کے مطابق بجلی کی وزارت کے تحت ایک مرکزی پی ایس یو اور بجلی پیدا کرنے والی ملک کی سب سے بڑی کمپنی نے آج نیشنل انویسٹمنٹ اور انفرا اسٹرکچر فنڈ لمیٹیڈ این آئی آئی ایف ایل کےذریعے ایک مفاہمت نامہ کیا ہے جس کا مقصد بھارت میں قابل تجدید توانائی ، بجلی کی تقسیم اور باہمی دلچسپی کے دیگر شعبوں جیسے میدانوں میں سرمایہ کاری کے لیے موقعے تلاش کرنا ہے۔
اس مفاہمت نامے پر این ٹی پی سی کے سی ایم ڈی جناب گردیپ سنگھ اور این آئی آئی ایف ایل کے منجینگ ڈائریکٹراور سی ای او جناب سوجئے گھوش نے دستخط کیے۔ این ٹی پی سی کے کمرشیل امور کے ڈائریکٹر جناب اے کے گپتا ، این آئی آئی ایف کی براہ راست سرمایہ کاری کی ایگزیکٹیو ڈائریکٹر محترمہ امبلیکا بینیرجی ، این ٹی پی سی کے مالی امور کے ڈائریکٹر جناب اے کے گوتم ، این آئی آئی ایف ماسٹر فنڈ کے منیجینگ پارٹنر جناب ونود گری اور دونوں تنظیموں کی دیگر سینئر شخصیتیں بھی اس موقعے پر موجود تھیں۔
اس مفاہمت نامے پر این ٹی پی سی کی جنرل منیجر ، ڈی ڈی ڈومسٹک، محترمہ سنگیتا کوشک اور این آئی آئی ایف ایل کے ایگزیکٹیو ڈائریکٹر و چیف آپریٹنگ آفیسر جناب راجیو دھر کے درمیان ویڈیو کانفرنسنگ کے ذریعے کیے گیے۔
اس مفاہمت نامے کے ساتھ ہی این ٹی پی سی اور این آئی آئی ایف کا مقصد ملک میں دیرپا بڑے توانائی بنیادی ڈھانچے کی تعمیر کے بھارت کے خاکے میں مزید مدد دینے کے لیے اشتراک کرنا ہے۔ اس شراکت داری کا مقصد این ٹی پی سی کی تکنیکی مہارت اور این آئی آئی ایف کی ، سرکردہ کمپنیوں کے ساتھ موجودہ تعلقات کو بڑھا کر عالمی سطح کے بہترین طور طریقوں کے ذریعے اثاثہ لانے کے لیے این آئی آئی ایف کی اہلیت کو یکجا کرنا ہے۔
62110 میگاواٹ کی تنصیبی صلاحیت والے این ٹی پی سی گروپ کے پاس 70 بجلی اسٹیشن ہیں جو 24 کوئلے ، 60 مشترکہ سائیکل گیس / رقیق ایندھن ، ایک پن بجلی، 13 قابل تجدید، 25 سبسیڈری اور جے وی بجلی اسٹیشنوں پر مشتمل ہے۔
این ٹی پی سی کا نشانہ یہ ہے کہ 2032 تک قابل تجدید توانائی کے وسائل سے بجلی پیدا کرنے کی مجموعی صلاحیت کا تقریباً 30 جی ڈبلیو پیدا کیا جائے۔
این آئی آئی ایف لمیٹیڈ اپنے تین فنڈز میں چار اعشاریہ تین ارب امریکی ڈالر سے زیادہ حصص ، اثاثہ ذمہ داریوں کا بندوبست کرتی ہے۔ یہ فنڈز ہیں ماسٹر فنڈ، فنڈز کے فنڈ اور حکمت عملی پر ،مبنی موقعوں کا فنڈ ۔ ان میں سے ہر ایک فنڈ سرمایہ کاری کی مختلف حکمت عملی پر مبنی ہے۔ این آئی آئی ایف ایل ، بین الاقوامی بھارتی سرمایہ کاروں کے لیے اشتراک پر مبنی ایک سرمایہ کاری پلیٹ فارم ہے جس کا اہتمام حکومت ہند کرتی ہے۔ این آئی آئی ایف ماسٹر فنڈ ملک میں بنیادی ڈھانچے کا سب سے بڑا فنڈ ہے اور یہ ٹرانسپورٹیشن اور توانائی جیسے بنیادی ڈھانچے کے کلیدی شعبے میں سرمایہ کاری کرتا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3960
(Visitor Counter : 156
وزیراعظم کا دفتر
وزیر اعظم 14 جون کو مہاراشٹر کا دورہ کریں گے
وزیر اعظم دیہو، پونے میں جگت گورو شری سنت تُکارام مہاراج مندر کا افتتاح کریں گے
وزیر اعظم ممبئی میں واقع راج بھون میں جل بھوشن عمارت اور گیلری آف ریوولوشنریز کا افتتاح کریں گے
گیلری آف ریوولوشنریز - مہاراشٹر کے مجاہدین آزادی اور انقلابیوں کے تعاون کی یاد میں تیار کیا گیا اپنی نوعیت کا ایک منفرد میوزیم ہے
وزیر اعظم 200 برسوں سے مسلسل شائع ہورہےایک اخبار، ممبئی سماچار ، کے دُوی شتابدی مہوتسو میں بھی شرکت کریں گے
وزیر اعظم جناب نریندر مودی 14 جون کو مہاراشٹر کا دورہ کریں گے۔ وزیر اعظم ، دوپہر تقریباً 1:45 بجے دیہو، پونے میں جگت گورو شری سنت تُکارام مہاراج مندر کا افتتاح کریں گے۔ شام 4:15 بجے ، وزیر اعظم ممبئی میں واقع راج بھون میں جل بھوشن عمارت اور گیلری آف ریوولوشنریز کا افتتاح کریں گے۔ بعد ازاں، تقریباً 6 بجے شام کو ، وزیر اعظم ممبئی میں، باندرا کرلا کامپلیکس میں ممبئی سماچار کے دُوی شتابدی مہوتسو میں شرکت کریں گے۔
وزیر اعظم پونے میں
وزیر اعظم مودی دیہو، پونے میں جگت گورو شری سنت تُکارام مہاراج مندر کا افتتاح کریں گے۔ سنت تُکارام ایک وارکری سنت اور شاعر تھے، جنہیں ابھنگ مذہبی شاعری اور مذہبی گیت یا کیرتن کے ذریعہ معاشرے پر مبنی عبادت کے لیے جانا جاتا ہے۔ وہ دیہو میں رہتے تھے۔ ان کی رحلت کے بعد ایک شِلا مندر تعمیر کیا گیا، لیکن اسے رسمی طور پر مندر کی شکل نہیں دی گئی تھی۔ اسے 36 چوٹیوں کے ساتھ پتھروں کی چنائی سے ازسر نو تعمیر کیا گیا ہے ، اور اس میں سنت تُکارام کا مجسمہ بھی موجود ہے۔
وزیر اعظم ممبئی میں
وزیر اعظم ممبئی میں واقع راج بھون میں جل بھوشن عمارت اور گیلری آف ریوولوشنریز کا افتتاح کریں گے۔ جل بھوشن 1885 سے مہاراشٹر کے گورنر کی سرکاری رہائش گاہ رہی ہے۔ اس کی مدت حیات مکمل ہونے پر، اس عمارت کو منہدم کر دیا گیا اور اس کی جگہ نئی عمارت تعمیر کی گئی۔ اس کا سنگ بنیاد اگست 2019 میں عزت مآب صدر جمہوریہ ہند کے ذریعہ رکھا گیا تھا۔ نوتعمیر شدہ عمارت میں قدیم عمارت کی تمام امتیازی خصوصیات کو محفوظ رکھا گیا ہے۔
2016 میں، اُس وقت کے مہاراشٹر کے گورنر، جناب وِدیاساگر راؤ نے راج بھون میں ایک بنکر تلاش کیا تھا۔ انگریزوں کے ذریعہ اس بنکر کو اسلحہ اور گولابارود کے خفیہ ذخیرے کے طور پر استعمال کیا جاتا تھا۔ 2019 میں اس بنکر کی تزئین و آرائش کی گئی۔ مہاراشٹر کے مجاہدین آزادی اور انقلابیوں کے تعاون کی یاد میں، اس بنکر میں اپنی نوعیت کا ایک منفرد میوزیم تیار کیا گیا ہے۔ یہ میوزیم ، واسودیو بلونت پھڈکے، چافیکر برادران، ساورکر برادران، میڈم بھیکاجی کاما، وی بی گوگٹے، 1946 کی سمندری بغاوت اور دیگر کے ذریعہ پیش کیے گئے تعاون کے لیے خراج عقیدت پیش کرتا ہے۔
وزیر اعظم ممبئی میں واقع باندرا کرلا کامپلیکس میں ممبئی سماچار کے دُوی شتابدی مہوتسو میں شرکت کریں گے۔ ایک ہفتہ واری اخبار کے طور پر ممبئی سماچار کی پرنٹنگ کا آغاز فردون جی مرزبان جی کے ذریعہ یکم جولائی 1822 میں کیا گیاتھا ۔ بعد ازاں ، اس اخبار نے 1832 میں ایک روزنامہ کی شکل اختیار کر لی۔ یہ اخبار 200 برسوں سے مسلسل شائع ہو رہا ہے۔ اس منفرد کارنامہ کے لیے ، اس موقع پر ایک ڈاک ٹکٹ بھی جاری کیا جائے گا۔
اسٹیل کی وزارت
خام لوہے اور اسٹیل کی پیداوار میں اضافے کے لیے اقدامات
اسٹیل کے مرکزی وزیر جناب دھرمیندرپردھان نے راجیہ سبھا میں آج ایک تحریری جواب میں بتایا کہ حکومت نے خام لوہے اور اسٹیل کی پیداوار میں اضافے کے اقدامات کیے ہیں تاکہ مانگ اور سپلائی کے درمیان زیادہ فرق کو ختم کرنے کے لیے ان اشیاء کی گھریلو دستیابی میں اضافہ کیا جاسکے۔ دونوں اشیاء کی مانگ کی سپلائی کے درمیان زیادہ فرق کی وجہ سے حالیہ مہینوں میں خام لوہے اور اسٹیل کی قیمتوں میں اضافہ ہوگیا ہے۔
کسی بے ضابطہ کھلی مارکٹ کے تناظر میں گھریلو اسٹیل قیمت، مانگ اور سپلائی کی مارکٹ طاقتوں، خام مال کی قیمتوں میں رجحانات کے ذریعے طے کی جاتی ہے اور ان اشیاء پر عالمی حالات کا بھی اثر پڑتا ہے۔قیمتوں میں اضافے میں مختلف عوامل کارفرما ہوتے ہیں جن میں خام لوہے کی تخفیف شدہ دستیابی کے بعد خام لوہے کی قیمت میں اضافہ بھی شامل ہے۔
خام لوہے کی دستیابی میں اضافے کے لیے ،حکومت کی طرف سے کیے گئے اقدامات میں کان کنی اور معدنیات سے متعلق پالیسی میں اصلاحات بھی شامل ہے،جس کا مقصد کان کنی کی سرکاری کمپنیوں کے ذریعہ خام لوہے کی پیداوار اور اس کے استعمال کی زیادہ سے زیادہ گنجائش میں اضافہ کرنا ہے۔
وزارات ثقافت
وزارت برائے ثقافت کے نیشنل اسکول آف ڈراما کی طرف سے 10 سے 17 مئی 2020 ء تک ابھرتے ہوئے فنکاروں ، طلباء اور تھیٹر میں دلچسپی رکھنے والوں کے لئے تھیٹر کے سینئر فنکاروں کے ذریعہ ویبنار سلسلوں کا انعقاد کیا جائے گا
نئی دہلی،08مئی ؍ وزارت ثقافت کے نیشنل اسکول آف ڈرامہ نے 10 مئی 2020 ء سے ایک ہفتے کے لئے یومیہ ویبنار کے انعقاد کا منصوبہ بنایا ہے۔ کووڈ۔ انیس کی وجہ سے قومی لاک ڈاون کے وقت میں تھیٹر کے سینئر فنکاروں کے ذریعہ ویبنار سلسلوں کا انعقاد کیا جائے گا۔ دلچسپی رکھنے والے افراد این ایس ڈی کے یوٹیوب چینل اور فیس بک پیج پر ان ویبناروں میں شامل ہو سکتے ہیں۔ ہر دن منعقد ہونے والا ایک گھنٹے کا یہ ویبنار شام چار بجے شروع ہو گا اور لوگوں کو سوال وجواب کے لئے اضافی تیس منٹ ملیں گے۔ ویبنارز میں نہ صرف تھیٹر کی تاریخ اور تنقید پر توجہ مرکوز کی جائے گی بلکہ ڈیجیٹل میڈیم کے ذریعہ براہ راست ٹریننگ پر بھی توجہ دی جائے گی۔
اس میں محتاط طور پر لیکچر سیریز، لیک ڈیم ، ماسٹر کلاس ، تھیٹر اور فن کے دیگر شعبوں سے تعلق رکھنے والی مشہور شخصیات کے ساتھ بات چیت اور ہندوستانی تھیٹر میں مہارت رکھنے والوں کے ساتھ گہری گفتگو کو شامل کیا جائے گا۔ اس محدود اور ثالثی بات چیت سے نہ صرف ایسے وقت میں لاکھوں افراد کی سیکھنے کی بھوک مٹے گی بلکہ یہ تحقیق اور سیکھنے کے لئے وسائل کا سامان بھی ثابت ہو گی۔
دلچسپی رکھنے والے افراد ویبنار میں درج ذیل لنک کے ذریعے شامل ہو سکتے ہیں۔
https://www.youtube.com/c/nationalschoolofdrama
ویبنار این ایس ڈی کے آفیشیل فیس بک پیج
https://www.facebook.com/nsdnewdelhi/
پر براہ راست دکھایا جائے گا۔
نیشنل اسکول آف ڈرامہ نے اس اقدام کا منصوبہ ملک کے گوشے گوشے میں موجود ایسے لوگوں تک پہنچ بنانے کے لئے کیا ہے جو اپنے گھریلو علاقوں کے دائرے میں محدود ہیں اور باقاعدہ طور پر تھیٹر کا مشق نہیں کر پا رہے ہیں۔ یہ کورس صرف تھیٹر کرنے والوں کے لئے نہیں ہے بلکہ ان تمام لوگوں کے لئے ہے جنھیں اپنے تجربے کے افق کو وسیع کرنے کے لئے انسانی اور فنی میل جول کی ضرورت ہے۔ دوسرے لفظوں میں: یہ سبھی کے لئے ہے۔
ویبنار کو شروع کرنے کے منصوبے پر بات کرتے ہوئے نیشنل اسکول آف ڈرامہ کے انچارج ڈائریکٹر پروفیسر سریش شرما نے کہا ، " اس وبائی مرض کی وجہ سے ہمیں لگتا ہے کہ فنکار اپنے فن کا مظاہرہ کرنے کا موقع نہیں ملنے کی وجہ سے بہت ہی مایوسی محسوس کر رہے ہیں۔ چونکہ ہم سب جانتے ہیں کہ تھیٹر کا کام ایک گروپ میں مل جل کر کام کرنا ہے ، لیکن جاری صورتحال کی وجہ سے یہ ناممکن ہوگیا ہے۔ ایسے میں نیشنل اسکول آف ڈرامہ نے ایک آن لائن پلیٹ فارم شروع کیا ہے جہاں گھر پر بیٹھے ہوئے لوگ ہم سے جڑ سکتے ہیں اور اپنے وقت کو علم حاصل کرنے کے لئے استعمال کرسکتے ہیں۔ اس سے نہ صرف ان کی صلاحیتوں کو بڑھانے میں مدد ملے گی بلکہ اس وبائی مرض کی وجہ سے پیدا ہونے والی ذہنی تناؤ کو بھی کم کرنے میں مدد ملے گی‘‘۔
ویبنار کا نظام الاوقات
دس مئی: پروفیسر سریش شرما - نیشنل اسکول آف ڈرامہ اور این ایس ڈی کی ریپرٹری کمپنی
گیارہ مئی: پروفیسر ابھیلاش پلائی
وضع کردہ تھیٹر اور ڈیجیٹلٹی
بارہ مئی: شری دنیش کھنہ ٹکنیکس آف ایکٹنگ
تیرہ مئی: جناب عبداللطیف کھٹانہ۔ تھیٹر میں بچوں کے ساتھ کام کرنا
چودہ مئی: سشری ہیما سنگھ
تقریر کی بنیادی باتیں
پندرہ مئی: شری ایس منوہرن
تھیٹر میں صوتی اور ویڈیو ٹکنالوجی
سولہ مئی: شری سمن ویدیا
فیسٹیول مینجمنٹ
سترہ مئی: شری راجیش تیلنگ۔
ہندی بولنے اور غیر ہندی بولنے کے لئے ہندی ڈکشن کے چیلینجز
نائب صدر جمہوریہ ہند کا سکریٹریٹ
لوگوں کو تیز رفتار ترقی کے لئے حکمرانی کے عمل میں بڑھ چڑھ کر حصہ لینا چاہئے: نائب صدر جمہوریہ
ہمیں عمدہ کارکردگی کی عزت افزائی کی قدیم ہندوستانی روایت کا تحفظ کرنا چاہئے؛
ہندوستان کو جامع اور پائیدار ترقی کے راستے پر لے جانے کے لئے اختراع ناگزیر ہے؛
نائب صدر نے ملک کو درپیش چیلنجوں کے لئے اختراع اور روایتی طریقوں سے ہٹ کر حل پیش کرنے کی ضرورت پر زور دیا
گوجر مل مودی اختراعی سائنس اور ٹیکنالوجی ایوارڈ 2019 پیش کیا
نئی دہلی،9/اگست ۔ نائب صدر جمہوریہ ہند جناب ایم وینکیا نائیڈو نے کہا ہے کہ ملک کے لوگوں کو ترقی کے عمل میں تیز رفتاری لانے کے لئے حکمرانی میں بڑھ چڑھ کر حصہ لینا چاہئے۔ انھوں نے کہا کہ محض قوانین سازی سے مسائل حل نہیں ہوں گے۔ انھوں نے اس بات پر زور دیا کہ قوانین کی حمایت سیاسی ہنرمندی اور انتظامی مرضی کے تحت کی جانی چاہئے۔
نائب صدر جمہوریہ آج یہاں وگیان بھون میں پروفیسر ایس کے ستیش اور ڈاکٹر مہاراج کشن بھان  کو گوجر مل مودی اختراعی سائنس اور ٹیکنالوجی ایوارڈس 2019 پیش کرنے کے بعد جناب گوجر مل مودی کی 117ویں سال گرہ تقریبات میں موجود اجتماع سے خطاب کررہے تھے۔ جناب نائیڈو نے سائنس دانوں اور اختراع کاروں کی حوصلہ افزائی سے متعلق کوشش کے لئے گوجر مل مودی سائنس فاؤنڈیشن کی ستائش کی اور کہا کہ ہمیں نوجوان نسلوں کو اچھا کرنے کے لئے انھیں ترغیب دینے کے مقصد سے عمدہ کارکردگی کی عزت افزائی کی قدیم ہندوستانی روایت کا تحفظ کرنا چاہئے۔
جناب نائیڈو نے غربت، آلودگی، ماحولیاتی تبدیلی، بیماریوں، بہت زیادہ غیرمنافع بخش زراعت اور کم استعداد والے صنعتی عمل جیسے زبردست چیلنجوں کے جدید اور قدیم روایت سے ہٹ کر حل تلاش کرنے پر زور دیا۔ اختراع کی ثقافت پر زور دیتے ہوئے نائب صدر نے کہا کہ ان چیلنجوں سے نمٹنے اور ہندوستان کو تیز رفتاری سے جامع اور پائیدار ترقی کے راستے پر آگے لے جانے کے لئے اختراع ناگزیر ہے۔
نائب صدر نے تخلیقیت کو فروغ دینے کے لئے تعلیمی نظام کی تنظیم نو کی ضرورت پر زور دیا۔ اس بات پر زور دیتے ہوئے کہ ہمارے اسکولوں اور کالجوں میں اختراع کی ثقافت کی بنیادیں رکھی جانی چاہئیں، انھوں نے کہا کہ تعلیم کے ایک نئے ماڈل کی ضرورت ہے۔ انھوں نے مزید کہا کہ ہمیں سیکھنے والوں کی حیثیت سے صدیوں سے جو ’’بہترین طریقے‘‘ ہم نے تیار کئے ہیں ان پر ہمیں قائم رہنا چاہئے اور ’’اگلا طریقہ کار‘‘ پیدا کرنے ہوں گے، جو ہمارے مستقبل کے ہمارے ویژن کے مطابق ہوں۔
یہ کہتے ہوئے کہ بنیادی سائنسز میں تحقیق سے ہر طرح کی تکنیکی ترقی کا آغاز ہوتا ہے، جناب نائیڈو نے کہا کہ ایسا ماحول پیدا کرنا بہت ضروری ہے جہاں حکومت، یونیورسٹیاں، کارپوریٹ ہاؤسیز اور دیگر مل کر پورے سائنسی ماحولیاتی نظام کو پائیداری پر خصوصی زور کے ساتھ آگے بڑھاسکیں۔
ہندوستانی یونیورسٹیوں کو بنیادی سائنسز کے ساتھ ساتھ جدید ٹیکنالوجی کے امتیازی مراکز میں ترقی دینے کی خواہش کا اظہار کرتے ہوئے جناب نائیڈو نے کہا کہ ہماری یونیورسٹیوں کو تحقیق اور ترقی کے پاور ہاؤسیز بننے چاہئیں۔
یہ کہتے ہوئے کہ جدت طرازی اور صنعت کاری کو ساتھ ساتھ چلنا چاہئے، نائب صدر نے کہا کہ یونیورسٹیوں کو صنعت کاری کے فروغ کے لئے محفوظ مقامات کے طور پر کام کرنا چاہئے۔
نائب صدر نے پروفیسر ایس کے ستیش اور ڈاکٹر مہاراج کشن بھان  کو گوجر مل مودی اختراعی سائنس اور ٹیکنالوجی ایوارڈ پیش کئے۔ گوجر مل مودی سائنس فاؤنڈیشن کے صدر جناب ستیش کمار مودی، فاؤنڈیشن کے ٹرسٹیز جناب کرشن کمار مودی، جناب امیش کمار مودی اور دیگر افراد اس موقع پر موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ ن ا۔ م ر(
U-3676
(Visitor Counter : 75
وزیراعظم کا دفتر
وزیر اعظم نے پی ایم متسیہ سمپدا یوجنا سے مستفید ہونے کے لیے سرسا کے کاشتکاروں کی ستائش کی
وزیر اعظم جناب نریندر مودی نے پی ایم متسیہ سمپدا یوجنا کے فوائد ظاہر کرنے کے لیے سرسا کے کاشتکاروں کی کوششوں کی ستائش کی۔ وزیر اعظم نے کہا کہ یہ کوشش خواتین کی اختیارکاری کی ایک علامت ہے۔
وزیر اعظم مقامی کاشتکاروں کے ذریعہ پی ایم ایم ایس وائی کو اپنائے جانے کے بارے میں، سرسا کی رکن پارلیمنٹ محترمہ سنیتا دُگّل کے ذریعہ کیے گئے ٹوئیٹ کا جواب دے رہے تھے۔
وزیر اعظم نے ٹوئیٹ کیا:
’’سرسا میں ہمارے کاشتکار بھائی بہنوں کی یہ کوشش جہاں ایک جانب پی ایم متسیہ سمپدا یوجنا کے فوائد سامنے لاتی ہے، وہیں یہ خواتین کی اختیارکاری کی بھی ایک علامت ہے۔‘‘
وزیراعظم کا دفتر
وزیراعظم نے رام دھاری سنگھ دنکر کو ان کی یوم پیدائش پر خراج عقیدت پیش کیا
نئی دلّی ، 23ستمبر 2020 / وزیر اعظم جناب نریندر مودی نے ہندی کے شہرہ آفاق شاعراور قومی شاعرآنجہانی رام دھاری سنگھ دنکر کو ان کی یوم پیدائش پر خراج عقیدت پیش کیا ہے۔
राष्ट्रकवि रामधारी सिंह दिनकर जी को उनकी जयंती पर विनम्र श्रद्धांजलि। उनकी कालजयी कविताएं साहित्यप्रेमियों को ही नहीं, बल्कि समस्त देशवासियों को निरंतर प्रेरित करती रहेंगी।”,
وزیراعظم نے کہا کہ‘ ہندی کے زندہ جاوید قومی شاعر آنجہانی رام دھاری سنگھ دنکر کو ان کی یوم پیدائش پر دل گہرائیوں سے خراج عقیدت۔ ان کی عہد آفریں شاعری شائقین ادب کو ہی نہیں بلکہ تمام اہلیان وطن کی مسلسل حوصلہ افزائی کرتی رہے گی۔’
۔۔۔۔۔۔۔۔۔۔۔۔۔۔

U.NO. 5763
(
کوئلے کی وزارت
کوئلے کی کانوں کی نیلامی: آف لائن/ دستی بولیاں موصول ہوئیں
نئی دہلی، 29 ستمبر 2020، کوئلے کی وزارت نے سی ایم  ایکٹ 2015 کے تحت نیلامی کے 11 ویں حصے  اور ایم ایم ڈی آر ایکٹ 1957 کے تحت نیلامی کے پہلے حصے کے تحت کمرشیل کانکنی کے لئے 18 جون 2020 کو کوئلے کی 38 کانوں کے لئے نیلامی کا عمل شروع کیا تھا۔ بولی جمع کرانے کی آخری تاریخ 29 ستمبر 2020  تک تھی۔ 23 کوئلے کی کانوں / بلاکس کے لئے نامزد اتھارٹی کے دفتر میں آف لائن/ دستی طور پر ر 46 کمپنیوں سے مجموعی طور پر 82 بولیاں موصول ہوئیں۔ 20 کوئلے کی کانوں / بلاکس کے لئے دو یا اس سے زیادہ بولیاں موصول ہوئیں۔
۔۔۔۔۔۔۔۔۔۔۔
م ن۔ ا گ۔ن ا۔
U-5961
(Visitor Counter : 87
صدر جمہوریہ کا سکریٹریٹ
صدر جمہوریہ نے نیدر لینڈس کے شاہ اور ملکہ کی میزبانی کی
اقتصادی شراکت داری بھارت اور نیدر لینڈس کے باہمی تعلقات کا ایک مضبوط ستون ہے
نئیدہلی 15 اکتوبر۔صدرجمہوریہ ہند جناب رام ناتھ کووند نے آج  نیدرلینڈس کے شاہ عز ت مآب ولیم الیگزینڈر اور عزت مآب ملکہ میکسیما کا راشٹر پتی بھون میں خیر مقدم کیا ۔ انہوں نے ان کے اعزاز میں ایک ضیافت کا اہتمام بھی کیا۔
شاہ اور ملکہ کا بھارت میں خیر مقدم کرتے ہوئے صدر جمہوریہ نے کہا کہ بھارت اور نیدر لینڈس کے باہمی تعلقات مضبوط ہیں اور ان میں اضافہ ہورہا ہے ۔ ہم نے پچھلے چار برسوں میں وزیر اعظم کی سطح کے تین دوروں کا تبادلہ کیا ہے ۔ ان دورو ں سے ہمارے باہمی تعاون کو خاطر خواہ رفتار حاصل ہوئی ہے ۔ انہوں نے اعتماد ظاہر کیا کہ اس ریاستی دورے سے ہمارے رابطے کو اور استحکام حاصل ہوگا نیز تعلقات میں مزید گہرائی پیدا ہوگی۔
صدر جمہوریہ نے کہا کہ اقتصادی شراکتداری بھارت – نیدرلینڈس باہمی تعلقات کا ایک اہم ستون ہے ۔ نیدر لینڈس ، یورپی یونین میں بھارت کا چوتھا سب سے بڑا تجارتی ساتھی ہے ۔ نیدر لینڈس بھارت میں سرمایہ کاری کرنے والا ایک اہم ملک ہے ۔ اس کے ساتھ ہی ساتھ بھارتی کمپنیوں نے بھی نیدر لینڈس میں خاطر خواہ سرمایہ کاری کی ہے ۔انہوں نے کہا کہ نیدر لینڈس کی کمپنیوں کا زراعت ، پانی کے بندوبست ، بندرگاہوں کی ترقی ، کچرے کے بندوبست اور شہری منصوبہ بندی کے شعبوں میں دنیا میں ایک بڑا نام ہے ۔انہوں نے ان کمپنیوں کو دعوت دی کہ وہ اپنی ترقی کی کہانی میں بھارت کو ساجھیدار بنائیں ۔
صدرجمہوریہ نے مختلف برآمداتی کنٹرول نظاموں اور اقوام متحدہ سلامتی کونسل میں بھارت کی مستقل رکنیت کے سلسلے میںنیدر لینڈس کی حمایت کا شکریہ ادا کیا ۔
صدرجمہوریہ نے کہ بھارت اور نیدر لینڈس، دورحاضر کے چیلنجوں خاص طور پر آب وہوا کےسلسلے میں کارروائی ،سائبر سکیورٹی اور دہشت گردی کے بارے میں یکساں خیالات رکھتے ہیں ۔ انہوں نے کہا کہ دہشت گردی ان شدید ترین خطرات میں سے ایک ہے، جو آج دنیا کودرپیش ہیں اور ہمیں اس لعنت کو شکست دینے اور اسے تباہ کرنے میں ایک مضبوط عالمی کارروائی کے لئے مل کر آگے آنا چاہئے۔
صدر جمہوریہ جناب رام ناتھ کووند نے کہا کہ ہم نے اپنے تاریخی رشتوں کی مضبوط بنیاد پر ایک ایسی شراکتداری قائم کی ہے ، جو جدت طرازی ، سرمایہ کاری اورٹکنالوجی سے عبارت ہے۔اسمارٹ سولیوشنز ،اسمارٹ سٹیز ،کثافت سے پاک توانائی ،اسٹارٹ اپس اور نئے زمانے کی مصنوعات ہمیں قریب لارہی ہیں۔بھارت ،دریاؤں کے احیا کے بارے میں نیدرلینڈس سے سیکھنے اور اس عمل میں اس سے ساجھیداری کرنے کا مشتاق ہے ۔
صدرجمہوریہ نے کہا کہ ہماری اقتصادی شراکتداری نے ہمارے عوام کے لئے نئے مواقع پیدا کئے ہیں ، جن میں روزگار سے لے کر طرز زندگی اور غذا کی پسند ناپسند کے معاملا ت شامل ہیں ۔ آج نیدرلینڈس یورپ میں سب سے بڑی بھارتی برادری کا گھر ہے ۔ نیدر لینڈس میں بھارتی طلبا اور پیشہ ور افراد کی بڑھتی ہوئی تعداد ہمارے کلچرل رشتے کو مضبو ط بنارہی ہے اور ٹکنالوجی کے معاملے میں شراکتداری کو گہرا کررہی ہے
۰۰۰۰
594U-4
(Visitor Counter : 35
وزارتِ تعلیم
طلبأ میں بہترتفہیمی صلاحیت پیداکرنے اورانھیں روزگارکے حصول کے لائق بنانے کے لئے بھارت تحقیق، جدت طرازی ، تکنیکی اورپیشہ ورانہ تعلیم اورتربیت کے شعبوں میں برکس ممالک کے ساتھ قائم اشتراک کو مزید مستحکم بنانے کے لئے کی جانے والی کوششوں کی حمایت کرتاہے
انسانی وسائل کی ترقی وفروغ کے وزیرمملکت ڈاکٹرسیتہ پال سنگھ نے کیپ ٹاون ، جنوبی افریقہ میں برکس کے وزرائے تعلیم کی چھٹویں میٹنگ سے خطاب کیا
نئی دہلی ،12 جولائی : انسانی وسائل کی ترقی اورفروغ کے وزیرمملکت ،ڈاکٹرستیہ پال سنگھ نے کیپ ٹاون ، جنوبی افریقہ میں منعقدہ برکس ممالک کے چھٹویں اجلاس میں شرکت کی ۔ اس اجلاس میں ستیہ پال سنگھ کے علاوہ جنوبی افریقہ کی اعلیٰ تعلیم وتربیت کی وزیر، محترمہ جی این ایم پنڈور ، عوامی جمہوریہ چین کی، وزارت تعلیم کی نائب وزیر، جناب ژیوین ژہو، روسی وفاق کے تعلیم اورسائنس کے ریاستی سکریٹری ۔ نائب وزیر ، جناب پاویل زینکووچ اور بین الاقوامی امورکے سربراہ ، برازیل کی وزارت تعلیم ، جناب لیونورڈو کارڈوسو نے بھی اس میٹنگ میں شرکت کی ۔
اپنے ابتدائی کلمات میں ڈاکٹرستیہ پال سنگھ نے کہاکہ حکومت ہند طلبأ میں بہترتفہیمی صلاحیت پیداکرنے اورانھیں روزگارکے حصول کے لائق بنانے کے لئے تحقیق، جدت طرازی ، تکنیکی اورپیشہ ورانہ تعلیم اورتربیت کے شعبوں، خصوصاًکام کاج کے مقام پرہی تدریس کی بنیاد پربرکس ممالک کے ساتھ قائم اشتراک کو مزید مستحکم بنانے کے لئے کی جانے والی کوششوں کی حمایت کرتی ہے۔انھوں نے اعلیٰ تعلیم تک رسائی کے شعبے میں ہوئی خاطرخواہ پیش رفت اورتعلیم کے معیارکو نمایاں کیا۔ ڈاکٹرسنگھ نے کہاکہ حکومت ہند تعلیم کو کلیدی ترجیح کے طورپر تصورکرتی ہے ، جس کا انحصار رسائی ، مساوات ، کوالٹی، واجبی اخراجات اور احتساب پرہے ۔انھوں نے زوردیکرکہاکہ ہمیں صرف سائنس، تکنالوجی ، انجینئرنگ اور حساب  پرتوجہ مرکوز نہیں کرنی چاہیئے بلکہ زندگی کے فن ، زندگی کی اہمیت اور سب سے بڑھ کر ایک پرمسرت اور پرسکون زندگی کی اہمیت کو بھی سمجھنا چاہیئے ۔
برکس کی اس میٹنگ میں بھارت کو تعلیم میں ڈیجیٹائزیشن کا کلیدی موضوع تفویض کیاگیاتھا۔ ڈاکٹرستیہ پال سنگھ نے تعلیم کو ڈیجیٹائز کرنے کے سلسلے میں بھارت کے ذریعہ کئے گئے اہم اقدامات کا ذکرکیا بتایاکہ یہ اقدامات اس مقصد سے کئے گئے ہیں کہ ان کے ذریعہ اس امرکو یقینی بنایاجاسکے کہ تعلیم تک کسی بھی فرد کی کہیں بھی رسائی ممکن ہوسکے ۔ انھوں نے کہاکہ بڑے ممالک مثلاًبھارت جیسے ملک میں تعلیم تک رسائی اورتعلیم کا معیار دونوں کو یقینی بنانے کے لئے حکومت ہند نے ڈیجیٹل تکنالوجی کو بڑے پیمانے پررواج دیاہے ۔ انھوں نے تمام حاضرین کو سوائم سوائم پربھا، قومی ڈیجیٹل لائبریری ، قومی تعلیمی مخزن ، ای ینتر، ورچوؤل لیبس ، آپریشن ڈیجیٹل بورڈ ، ای پاٹھ شالہ ، دیکشا اورجیوگریفک انفارمیشن سسٹم  وغیرہ سے واقف کرایا۔ جنوبی افریقہ کے وزیرتعلیم نے ڈیجیٹائزیشن کے شعبے میں بھارت کے ذریعہ حاصل کی گئی اہم کامیابیوں کی ستائش کی ۔
سٹرک ٹرانسپورٹ اور شاہراہوں کی وزارت
محترم نتن گڈکری نے تیز رفتا، مربوط اور پائیدار بنیادی ڈھانچے کی ترقی پر زور دیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے سڑک بنیادی ڈھانچے کی ترقی سے متعلق تمام اسٹیک ہولڈروں ’وشو کرماؤں‘، لوگوں سے اپیل کی کہ وہ ملک میں ماحولیاتی تحفظ، ٹیکنالوجی، اختراع، محفوظ اور معیاری سڑکوں کی تعمیر کے ساتھ تیز رفتار، مربوط اور پائیدار بنیادے ڈھانچے کی ترقی کو یقینی بنائیں۔
لکھنؤ میں، اترپردیش کے وزیر اعلیٰ جناب یوگی آدتیہ ناتھ کے ساتھ انڈین روڈس کانگریس  کے 81ویں سالانہ اجلاس سے خطاب کرتے ہوئے انھوں نے کہا کہ آئی آر سی کا یہ تین روزہ اجلاس ہندوستان اور بیرونی ممالک کے انجینئر، پیشہ ور افراد، سڑکوں سے متعلق شعبے کے ماہرین کے لئے ایک بہترین موقع ہے کہ وہ وزیراعظم کے 5 ٹریلین معیشت کے ویژن کو آگے لےجانے کے لئے ایک ساتھ آئیں اورخطروں سے پاک محفوظ اور پائیدار سڑکوں کی تعمیر کے لئے کوشش کریں۔
جناب نتن گڈکری نے لکھنؤ میں وزیراعلیٰ کی رہائش گاہ پر ایک جائزہ میٹنگ کابھی انعقاد کیا۔ میٹنگ میں اتر پردیش میں جاری اور مجوزہ قومی شاہراہوں کے تمام پروجیکٹوں پر تفصیلی تبادلہ خیال کیا گیا۔
س
وزارات ثقافت
کلچر کے مرکزی وزیر جناب جی کشن ریڈی اور کلچر کے وزیر مملکت ارجن رام میگھوال اور محترمہ میناکشی لیکھی نے این جی ایم اے کا دورہ کیا
نئی دلّی ، 21 جولائی/
اہم خصوصیات :
- وزیروں نے عارضی نمائشی ہال اور نو تجدید شدہ جے پور ہاؤس کا دورہ کیا اور نندلال بوس کی پینٹنگس کی نمائش کی ستائش کی ۔
- ورچوئل میوزیم اور آڈیو ویژوول ایپ سمیت این جی ایم اے کے مختلف اقدامات کا جائزہ لیا ۔
- ملک کی سب سے اچھی ماڈرن آرٹ گیلری ایک نئی شکل و صورت کے ساتھ ‘‘ آرٹ آف آزادی کا مہوتسو ’’ کے طور پر قوم کے نام وقف کی جائے گی ۔
کلچر کے مرکزی وزیر جناب جی کشن ریڈی نے آج نئی دلّی میں کلچر کے وزیر مملکت جناب ارجن رام میگھوال اور محترمہ میناکشی لیکھی کے ہمراہ نیشنل گیلری آف ماڈرن آرٹ  کا دورہ کیا ۔ اس موقع پر کلچر کے سکریٹری جناب رگھویندر سنگھ ، این جی ایم اے کے ڈائریکٹر جنرل جناب اَدویتا گڈنائک ، ڈائریکٹر محترمی تیمسو نارو جامر اور این جی ایم اے کے دیگر عہدیدار موجود تھے ۔
وزراء نے جے پور ہاؤس کا دورہ کیا ، جس کی تجدید کی گئی ہے اور اس آرٹ گیلری میں معروف فنکاروں امرتا شیرگل ، راوندر ناتھ ٹیگور ، راجا روی ورما ، نیکولا رورِچ ، جیمنی رائے ، رام کنکر بیج کے علاوہ دیگر معروف فن کاروں کی پینٹنگس موجود ہیں ۔ وزراء نے عارضی نمائشی ہال اور نمائشی ہاؤس  کا بھی دورہ کیا اور وہاں لگائی گئی پینٹنگس اور فن پاروں کا مشاہدہ کیا ۔ وزیروں نے نند لال بوس کے ہری پورہ پینل کی پینٹگس کی نمائش میں خصوصی دلچسپی کا اظہار کیا ، جنہیں گیلری میں فن کارانہ طور پر نصب کیا گیا ہے ۔
جناب کشن ریڈی نے وزرائے مملکت کے ساتھ این جی ایم اے کی ورچوئل میوزیم ، آڈیو ویژوول ایپ سمیت مختلف اقدامات کا بھی جائزہ لیا ۔
اس موقع پر اظہارِ خیال کرتے ہوئے جناب ریڈی نے کہا کہ ماڈرن آرٹ کی نیشنل گیلری کی آزادی کے امرت مہوتسو کے ضمن میں تجدید کی جا رہی ہے ، جیسا کہ وزیر اعظم نریندر مودی کا ویژن ہے ۔ وزیر موصوف نے واضح کیا کہ جدید کاری اور پھر سے منظم کرنے کا کام مکمل ہونے کے بعد این جی ایم اے کو نئی شکل و صورت کے ساتھ پھر سے قوم کے نام وقف کیا جائے گا ۔
نیشنل گیلری آف ماڈرن آرٹ ، جس میں جدید اور ہم عصر ہندوستانی آرٹ کی پینٹگس موجود ہیں ، دنیا میں ماڈرن آرٹ کے سب سے بڑے میوزیموں میں سے ایک ہے ۔
این جی ایم اے ، ملک میں جدید آرٹ کو فروغ دینے کے مقصد سے قائم کیا گیا تھا ۔ اس کے خزانے میں مخطوطات اور بہت چھوٹی پینٹگس سے لے کر جدید آرٹ اور فنون کی ہم عصر ذریعۂ اظہار کی نمائش کی گئی ہے ۔
این جی ایم اے نے مختلف وسائل کے ذریعے جیسے خریداری اور تحائف سے یوروپ اور یوروپ بعید کے مختلف آرٹسٹوں کی پینٹنگس یکجا کی ہیں ۔
۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔ ۔ ۔ ۔ ۔
U.No. 6813
(Visitor Counter : 163